14. ΝΟΜΟΘΕΤ. ΔΙΑΤΑΓΜΑ υπ' αριθ. 2178 της 16 Φεβρ./11 Μαρτ. 1943 Περί επανεξετάσεως αναπήρων, τραυματιών πολέμου, ως και εις αναβολήν τελούντων του πολέμου 1940-41 παρά της Ανωτάτης Στρατιωτικής Υγειονομικής Επιτροπής. Άρθρ.1.-1.(Κατηργήθη δι' άρθρ. 4 παραγρ. 3 Νόμ. 362/1943). 2.Οπλίται του Στρατού Ξηράς, Θαλάσσης και Αέρος, τελούντες εν αναβολή, λόγω νοσήματος αποτόκου των κακουχιών του πολέμου 1940-41, δύνανται από της δημοσιεύσεως του παρόντος Ν.Δ/τος, να παρουσιάζωνται τη αιτήσει των εις την Α.Σ.Υ.Ε. ή εις τας κατά τόπους Σ.Υ.Ε., τας εκτελούσας και καθήκοντα της Α.Σ.Υ.Ε., προς επανεξέτασιν προ της λήξεως της αναβολής των και εφ' όσον η νόσος των επεδεινώθη. Άρθρ.2.-1.(Κατηργήθη δι' άρθρ. 4 παραγρ. 3 Νόμ. 362/1943). 2.Κατά την επανεξέτασιν των εν αναβολή διατελούντων, λόγω κακουχιών του πολέμου, δύνανται αι αυταί Επιτροπαί, να κρίνωσι τελικώς τούτους, καθορίζουσαι και τα ποσοστά αναπηρίας, εφ' όσον εκ των πορισμάτων της καταστάσεως του επανεξεταζομένου, προκύπτει τοιαύτη περίπτωσις. Άρθρ.3.-Πάσα λεπτομέρεια αναγκαία δια την εκτέλεσιν του παρόντος, ρυθμίζεται δια διαταγών του Υπουργού Εθνικής Αμύνης. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 